Foto: AP AQSh boshchiligidagi xalqaro koalitsiya oq fosfordan foydalangan holda Suriya hududiga zarba berdi. Bu modda xalqaro huquq bilan taqiqlangan, deya xabar bermoqda SANA o‘z manbalariga tayangan holda. Xabar qilinishicha, Deyr-az-Zor viloyatidagi Hajin shahriga aviazarbalar berilgan. Hozirgi paytda zarba oqibatida qurbon bo‘lganlar yoki jabrlanganlar haqida hech qanday ma’lumot yo‘q. Eslatib o‘tamiz, avvalroq AQSh Suriyada yana F-22 qiruvchilarini qo‘llashi mumkin ekani xabar qilingandi. The Drive xabariga ko‘ra, Suriyaga Rossiyada ishlab chiqarilgan S-300 zenit raketa komplekslari topshirilganidan so‘ng, Qo‘shma Shtatlar Suriya Arab Respublikasi hududidagi harbiy harakatlarda yana F-22 qiruvchilaridan foydalanishni boshlashi mumkin.